অর্জুন গ্রহাণুপুঞ্জ
অর্জুন গ্রহাণুপুঞ্জ হল সৌরজগৎের গ্রহাণুগুলির একটি গতিশীল গোষ্ঠী। এই গ্রহাণুগুলি হল পৃথিবী-নিকটস্থ বস্তু। এগুলির কক্ষপথগুলি চারিত্রিক বৈশিষ্ট্যের অনেকটাই পৃথিবীর কক্ষপথের অনুরূপ। এগুলির নতি কম, কাক্ষিক গতি প্রায় এক বছর এবং কক্ষপথের উৎকেন্দ্রিকতাও কম। এই গোষ্ঠীটির নামকরণ করা হয়েছে হিন্দু মহাকাব্য মহাভারতের অন্যতম কেন্দ্রীয় চরিত্র অর্জুনের নামানুসারে। এই গোষ্ঠীটির সংজ্ঞা খানিকটা অস্পষ্ট এবং অপর তিন সুপ্রতিষ্ঠিত অ্যাপোলো, অ্যামোর ও আটেন গ্রহাণুগোষ্ঠীর সংজ্ঞার সঙ্গে অংশত প্রাবৃত। এই গ্রহাণুপুঞ্জগুলি পৃথিবী-নিকস্থ বস্তুগুলির একটি গতিশীল শীতল গোষ্ঠী নিয়ে গঠিত। এগুলি পৃথিবীর সঙ্গে ১:১ গড়-গতি অনুরণনে আবদ্ধিত অবস্থায় পুনরাবৃত হচ্ছে।